16 መስከረም 2020 ኣብ ክልል ቤኒሻንጉል ኢትዮጵያ መንነቶም ዘይተፈለጡ ዕጡቓት ካብ ዝሓለፈ ሰሙን ጀሚሮም ብዝፈጸምዎ መጥቃዕቲ ሰባት ከምዝተቐተሉ ነበርቲ ንቢቢሲ ሓቢሮም። በቲ መጥቃዕቲ ዝቖሰሉ ከምዘለዉን ንብረት ከምዝዓነወን እቶም ነበርቲ ወሲኾም ገሊጾም። ኣይተ ሃይሉ ኣዲሱ ኣብ ክልል ቤኒሻንጉል ብዝተፈጸመ መጥቃዕቲ ኣባላት ስድርኦም ካብ ሞንጎ ዝተቐተልዎምን ዝቖሰልዎምን ሓደ'ዩ። ንሱ ኣብ 1 ጳጉሜን 2012 ኣ.ኢ አቡኡ ከምዝተቐተሉ ይዛረብ። "ጥሪት እናኾኮበ ናብ ገዛ ይመጽእ ኣብ ዝነበረሉ ምሸት ሰዓት ሓደ ቀቲሎምዎ። ብሰንበት 1 ጳጉሜን ምስተወቐዐ ክሳብ ሎሚ ኣስከሬኑ ክንረክብ ኣይከኣልናን። ንኣካላት ጸጥታ እንተሓተትና'ውን 'ሓይሊ የብልናን' ይብሉና" ኢሉ። ኣዲሱ፡ እቶም ነቲ መጥቃዕቲ ዝፈጸሙ ዕጡቓት እንታይ ድልየት ከምዘለዎም ዘይፍለጥ ምዃኑ ብምሕባር፤ ሰባት ካብ ምቕታል ብተወሳኺ መንበሪ ኣባይቲ ከምዘቃጸሉን ንብረት ከምዝዘመቱን ገሊጹ። ኣብ ክልል ቤንሻንጉል ጉሙዝ ልዕሊ 30 ሰባት ሞይቶም ኣብ ክልል ቤንሻንጉል ብዝተፈጸመ መጥቃዕቲ 17 ሰባት ሞይቶም ኣብ ኦሮምያ ንቕትለት ኣባላት ፓሊስ ዝኹንን ሰልፊ ተኻይዱ ካልእ ንድሕነቱ ስሙ ክግለጽ ዘይደለየ ነባሪ ድማ እቲ ንመዓልታት ዝቐጸለ መጥቃዕቲ ቅድሚ ምፍጻሙ ነበርቲ ኣብ ስግኣት ከምዝጸንሑ የዘኻኽር። በዚ ምኽንያት ድማ ንኣባላት ስድርኡ ናብ ካልእ ቦታ ልኢኹ ንሱ ገዛ ይሕሉ ክህሉ ምጽንሑ ገሊጹልና። እንተኾነ ዝሰግእዎ ብዘይምትራፉ እቶም ዝተዓጠቑ ሓይልታት ብምምጻእ ኣብቲ ከባቢ መጥቃዕቲ ክፍጽሙ ብምጅማሮም፤ ናብ ጫካ ብምህዳም ህይወቱ ከትርፍ ከምዝኸኣለ ይዛረብ። "እቶም ዕጡቓት ብጣዕሚ ብዙሓት'ዮም። ብስሩዕ ተወዲቦም'ዮም ዝንቀሳቐሱ። ቅድሚ እዚ ናይ ሕዚ መጥቃዕቲ ኣብ ከባቢ ጉባ'ውን ዝተፈጸመ መጥቃዕቲ ነይሩ። ካብኡ ንደሓር'ዩ ኣብ ከባቢና ዝቐጸለ። እቲ ዘሕዝን ድማ ክሳብ ሕዚ ኣስከሬናት ምልዓል ኣይተኽኣለን ዘሎ" ብምባል ፍሉይ ሓይሊ ክልል ቤኒሻንጉል ኣትዩ ነቲ ቦታ ከልቕቖም ከምዘይከኣሉ ገሊጹ። "ካብ ዓቕመይ ንላዕሊ'ዩ ስለዝበለ ኣስከሬናት ምልዓል ኣይተኽኣለን። ኣብዚ ሕዚ እዋን ከኣ ምክልኻል ኣትዩ'ሎ" ክብል'ውን ወሲኹ ሓቢሩ። ነቶም መጥቃዕትታት ዝፍጽሙ ዘለዉ ዕጡቓት ብቑጽሪ ብዙሓት ከምዝኾኑ ነበርቲ ይዛረቡ። ቅድሚ ሕዚ'ውን ናብ ዝተፈላለዩ ከባብታት እናተንቀሳቐሱ መጥቃዕቲ ከምዝፈጸሙ ብምዝኽኻር ድማ ኣብ 2 ጻጉሜን 2012 ኣ.ኢ ኣብ ወረዳታት ቡለን ወንበራን ብዝተፈጸሙ መጥቃዕትታት ዝተቐተሉ ሰባት ከምኡ'ውን ዝተጨወያ ደቂኣንስትዮን ምህላወን ሓቢሮም። ነበርቲ ንቢቢሲ ኣብ ዝሃብዎ ግምታዊ ቁጽሪ ዛጊድ 50 ሰባት ክሞቱ ከለዉ፤ ዝዓነወን ዝተዘመተን ንብረት ግን ክግምትዎ ኣይከኣሉን። ኣብዚ ሕዚ እዋን ነቲ ንመዓልታት ዝቐጸለ መጥቃዕቲ ንምህዳእ ሰራዊት ምክልኻል ናብቲ ከባቢ ኣትዩ'ሎ። ቢቢሲ ካብ ሰኑይ ጀሚሩ ኣብዚ ጉዳይ ካብ ላዕለዎት መሪሕነትን ሓለፍቲ ጸጥታትን እቲ ክልል መብርሂ ንምርካብ ዝገበሮ ፈተነ ክሰምር ኣይከኣለን። ቤት ጽሕፈት ህዝባዊ ርክባት ክልል ቤኒሻንጉል ሎመዓልቲ ኣብ ዝዘርግሖ ሓበሬታ ኣብ ገለ ከባብታት ንዝተፈጠረ ጸገም ጸጥታ ንምርግጋእን ልዕልና ሕጊ ንምክባርን ኣባላት ሰራዊት ምክልኻል፣ ፖሊስ ፌደራልን ሓይልታት ጸጥታ እቲ ክልልን ብሓባር ይሰርሑ ከምዘለዉ ኣፍሊጡ'ሎ። ኤፍ ቢ ሲ ንሓላፊ ቢሮ ህንጸት ሰላምን ጸጥታን ክልል ቤኒሻንጉል ጠቒሱ ከምዝጸብጸቦ መንግስቲ እቲ ክልል ንስድራ ህይወቶም ዝሰኣኑ ጽንዓት ተመንዩ'ሎ። ቁጽሪ ዝሞቱ ሰባት ብዝምልከት ኣብ ማሕበራዊ ሚድያ ዝዝርጋሕ ዘሎ ሓበሬታ ዝተጋገየ ምዃኑ ዝሓበረ ሓላፊ ቢሮ ህንጸት ሰላምን ጸጥታን እቲ ክልል ኣይተ ኣበራ ባያታ፡ ነቲ ትኽክለኛ መረዳእታ ንምርካብ ምጽራይ ይካየድ ከምዘሎ ገሊጹ። ተዛማዲ ትሕዝቶ ሰብ መዚ ክልል ቤንሻንጉል ጉሙዝ ዞባ ካማሼ ብዕጡቓት ተቐቲሎም ብዘይተፈለጡ ዕጡቓት ብዝተፈፀመ መጥቃዕቲ 4 ኣመራርሓ ዞባ ካማሼ ከምዝተቐተሉ ኮሚሽን ፖሊስ እቲ ክልል ብምፅራሕ በዓል ሞያ ኮምዩኒኬሽን ኣይተ በፍቃዱ ኣዳነ ንቢቢሲ ተዛሪቦም።28 መስከረም 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
